**KISBÉR VÁROS POLGÁRMESTERE**

**K I S B É R**

**E l ő t e r j e s z t é s**

Kisbér Város Önkormányzatának Képviselő-testülete **2025. május 16.-i** ülésére

**Tárgy**: Jelentés a lejárt határidejű határozatok végrehajtásáról.

**12/2025. (I.17.) KVÖKt. határozat:**

A képviselő-testület e határozatában tudomásul vette László Gábor adatvédelmi tisztviselő tájékoztatását a reklámok közzétételére vonatkozóan, mely alapján nem tartotta támogathatónak a Kisbéri Munkákkal való együttműködés lehetőségét az előterjesztésnek megfelelően.

Az érintettek tájékoztatása megtörtént.

**63/2025. (II.14.) KVÖKt. határozat:**

A képviselő-testület e határozatában tudomásul vette a Rossmann Magyarország Kereskedelmi Kft. Wass Albert Művelődési Központ és Városi Könyvtár épületében található üzlethelyiség (kisbéri 1641/18 hrsz.) bérletének meghosszabbítására vonatkozó tájékoztatását.

Az érintettek tájékoztatása megtörtént.

**138/2025. (IV.11.) KVÖKt. határozat:**

A képviselő-testület e határozatában a 2025.04.11-i képviselő-testületi ülés napirendjét fogadta el.

A napirendek megtárgyalásra került.

**139/2025. (IV.11.) KVÖKt. határozat:**

A képviselő-testület ezen határozatában elfogadta a lejárt határidejű határozatok végrehajtásáról szóló jelentést.

A napirend megtárgyalásra került.

**140/2025. (IV.11.) KVÖKt. határozat:**

A képviselő-testület ezen határozatában tudomásul vette a két testületi ülés között eltelt időszak fontosabb eseményeiről, intézkedéseiről szóló tájékoztatást.

A napirend megtárgyalásra került.

**141/2025. (IV.11.) KVÖKt. határozat:**

A képviselő-testület ezen határozatában tudomásul vette Siklósi József tervező úr tájékoztatását.

Az érintettek tájékoztatása megtörtént.

**142/2025. (IV.11.) KVÖKt. határozat:**

A képviselő-testület ezen határozatában elfogadta a Komárom-Esztergom Vármegyei-Főkapitányság Kisbéri Rendőrkapitányság 2024. évi tevékenységéről készült beszámolóját. Egyúttal köszönetét fejezte ki az állomány dolgozóinak.

Az érintettek tájékoztatása megtörtént.

**143/2025. (IV.11.) KVÖKt. határozat:**

A képviselő-testület e határozatában elfogadta a Kisbéri Kistérségi Szociális és Gyermekjóléti Alapellátási Központ 2024. évi munkájáról szóló beszámolóját a kiadott anyagnak megfelelően. Egyúttal köszönetét fejezte ki az intézmény vezetőjének és minden dolgozójának.

Az érintettek tájékoztatása megtörtént.

**147/2025. (IV.11.) KVÖKt. határozat:**

A képviselő-testület e határozatában tudomásul vette a 2025. évi Hántai Falunap programtervét az előterjesztésnek megfelelően.

Az érintettek tájékoztatása megtörtént.

**151/2025. (IV.11.) KVÖKt. határozat:**

A képviselő-testület e határozatában tudomásul vette, hogy a Kisbéri Gyöngyszem Óvoda és Bölcsőde Kisbéri Bölcsődéje 2025. április 22-én zárva tart Bölcsőde Napja alkalmából.

Az érintettek tájékoztatása megtörtént.

**166/2025. (IV.11.) KVÖKt. határozat:**

A képviselő-testület e határozatában a kisbéri sportélet áttekintése, jövőjének alakulására/alakítására létrejött munkacsoport vezetőjének választotta Vithalm Norbert alpolgármestert.

A munkacsoport az ülését: 2025. április 17. napján 14 órakor tartotta.

Utasította a Kisbéri Közös Önkormányzati Hivatalt a meghívó kiküldésére.

A meghívó kiküldése megtörtént. A munkacsoport az ülését 2025. április 17. napján 14 órakor megtartotta.

**169/2025. (IV.11.) KVÖKt. határozat:**

A képviselő-testület e határozatában támogatta Berta Csaba kisbéri költő részére emlékplakett átadását. Az ünnepség a hántai Skrihár József Művelődési Házban került megrendezésre 2025.április 26. napján 14 órakor.

Az ünnepségen átadásra került az emlékplakett Berta Csaba kisbéri költő részére.

**184/2025. (IV.23.) KVÖKt. határozat:**

A képviselő-testület ezen határozatában Kisbér Város Önkormányzata és a Kisbéri Spartacus Sportegyesület között létrejött Spartacus Sportpályára (Kisbér 216/1 hrsz. és 216/1/A hrsz.) vonatkozó üzemeltetési szerződést közös megegyezéssel 2025. május 11. napjával megszűntette.

A Spartacus Sportpálya visszavétele megtörtént.

**Tisztelt Képviselő-testület!**

Kérem a lejárt határidejű határozatok végrehajtásáról szóló jelentésem elfogadását.

Kisbér, 2025. május 15.

**Sinkovicz Zoltán sk.**

polgármester